પાર્થિવ ગોહિલ - ગુજરાતની બહાર રહેતા ગુજરાતીઓ માટે, વતનની યાદ અપાવતો સપ્તરંગી ગુજરાતી જલસો, અમે શરૂ કરેલો.. એ જલસો અમદાવાદમાં યોજાય એવું વિક્રમ પટેલનું સુચન ગમતા અમે અમદાવાદમાં આયોજન કર્યુ. લોકોનો જે રીતે પ્રતિસાદ મળ્યો છે એ જોતા, મને એવું લાગે છે કે, વતનથી દૂર રહેતા હોય એવા જ નહી, પણ વતનમાં જ રહેતા લોકો માટે પણ 'ગુજરાતી જલસો' યોજાવો જ જોઈએ. અમદાવાદ બાદ અમે રાજકોટ, વડોદરા, સુરત વગેરે શહેરોમાં આયોજન કરવાનું વિચારી રહ્યા છીએ. પછી અફકોર્સ વતનની બહારના ગુજરાતીઓ માટે તો જવાના જ છીએ.